United People's Party

United People's Party (papiamentu: Partido di Pueblo Uní, abreviá UP) ta un partido polítiko na Sint Maarten, ku tabata aktivo for di 2010 te ku 2018 i despues un fusion temporal ku Democratic Party (DP) a bolbe wòrdu aktivá for di fin di 2019. E ta strukturalmente ta un di e partidonan di mas grandi di Sint Maarten. 

E partido a ser fundá dia 24 di yüli 2010 dor di Theo Heyliger, despues ku el a kibra ku partido DP na 2009. Bou di su liderazgo, UP tabata e ganadó grandi den tres elekshon parlamentario konsekutivo. Na 2010 e partido a logra seis di e diessinku asiento den parlamento di Sint Maarten, mientras na elekshon di 2014 i 2016, el a logra 7 i 5 asiento respektivamente. Dia 14 di mart 2014 e partido a bira entidat legal komo asosiashon.

E partido tin un ideologia di separatismo. E ta apoyá abolishon di e idioma hulandes komo idioma ofisial na Sint Maarten, i e independensia di e isla for di Reino Hulandes.

Dia 5 di yanüari 2018 a bira konosí ku e partido a bai fusiona ku DP i huntu lo sigui bou di e nòmber United Democrats (UD). UP and DP merge as ‘United Democrats’, The Daily Herald, 5 di yanüari 2018.  Durante e elekshon parlamentario di 2018, UD a optené shete asiento.

Desde su reaktivashon Rolando Brison ta lider di partido. Despues di a logra 4 asiento na elekshon 2020 UP a forma un koalishon ku NA bou di gabinete Jacobs II (2020-2024). Na elekshon 2024, tantu UP komo NA mester a entrega asiento i despues a keda sin haña apoyo di otro partidonan pa forma un gobièrnu mayoritario. Apesar di ta e di dos partido mas grandi ku 3 asiento UP a bira partido di oposishon den parlamento. Dia 19 di yanüari e partido a anunsiá ku lider di partido Roland Brison a tuma retiro i a wòrdu sigui pa Omar Ottley.UPP thanks the people of St. Maarten - Brison steps down, stmaartennews.com (19 di yanüari 2024)

Category:Polítika na Sint Maarten